A4-0154/99

Ψήφισμα σχετικά με την περιοδική έκθεση της Επιτροπής που αφορά την πορεία της Ουγγαρίας προς την προσχώρηση (COM(98)0700 - C4-0113/99)

Το Ευρωπαϊκό Κοινοβούλιο,

- έχοντας υπόψη την αίτηση προσχώρησης της Ουγγαρίας στην Ευρωπαϊκή Ένωση, που κατατέθηκε στις 31 Μαρτίου 1994, σύμφωνα με το άρθρο Ο της Συνθήκης ΕΚ,

- έχοντας υπόψη τη γνώμη της Επιτροπής σχετικά με την αίτηση προσχώρησης της Ουγγαρίας στην ΕΕ (COM(97)2001 - C4-0373/97),

- έχοντας υπόψη την περιοδική έκθεση που υπέβαλε η Επιτροπή στις 17 Δεκεμβρίου 1998 (COM(98)0700 - C4-0113/99),

- έχοντας υπόψη το έγγραφο συνολικής αξιολόγησης που υπέβαλε η Επιτροπής στις 17 Δεκεμβρίου 1998 (COM(98)0712 - C4-0107/99),

- έχοντας υπόψη το ψήφισμά του της 4ης Δεκεμβρίου 1997 ((ΕΕ C 388 της 22.12.1997, σελ. 17.)) σχετικά με την ανακοίνωση της Επιτροπής με θέμα «Ατζέντα 2000 - Προς μία ισχυρότερη διευρυμένη Ένωση» (COM(97)2000 - C4-0371/97) και το ψήφισμά του της 11ης Μαρτίου 1998 ((ΕΕ C 104 της 6.4.1998, σελ. 110 και 113.)) σχετικά με τη βοήθεια προς τις χώρες της Κεντρικής και Ανατολικής Ευρώπης που είναι υποψήφιες για προσχώρηση στην ΕΕ στο πλαίσιο της προενταξιακής στρατηγικής (COM(97)0634 - C4-0010/98 - 97/0351(CNS)) καθώς και τις προτάσεις για αποφάσεις του Συμβουλίου σχετικά με τις αρχές, τις προτεραιότητες, τους ενδιάμεσους στόχους και τους όρους που περιέχονται στις εταιρικές σχέσεις (COM(98)0053 - C4-0130/98),

- έχοντας υπόψη τις αποφάσεις που έλαβαν τα Ευρωπαϊκά Συμβούλια στο Λουξεμβούργο (12 και 13 Δεκεμβρίου 1997), Κάρντιφ (15 και 16 Ιουνίου 1998) και Βιέννη (12 και 13 Δεκεμβρίου 1998),

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0154/99),

Α. εκτιμώντας ότι η Ουγγαρία περιγράφεται στην έκθεση προόδου της Επιτροπής ως χώρα με σταθερές κοινωνικές και πολιτικές συνθήκες, η οποία ανέλαβε μόνιμη δέσμευση για μεταρρυθμίσεις και σημείωσε συνεχή πρόοδο ως προς την ανάπτυξη μιας λειτουργικής οικονομίας της αγοράς,

Β. εκτιμώντας ότι επιβεβαιώνονται οι μεγάλες προσπάθειες της Ουγγαρίας για τη μεταφορά του κοινοτικού δικαίου και ότι κατά το πρώτο ήμισυ του έτους 1999 βρίσκονται υπό έγκριση ακόμη τριάντα νομοθετικές πράξεις, οι οποίες αφορούν τον τελωνειακό τομέα, τη διαφήμιση, τον ανταγωνισμό, τις ασφαλιστικές εταιρίες, τις δημοτικές αρχές, το εργατικό δίκαιο, τις γεωργικές εκτάσεις, τα δικαιώματα πνευματικής ιδιοκτησίας και τις στατιστικές,

Γ. εκτιμώντας τη θετική οικονομική εξέλιξη της Ουγγαρίας με προβλεπόμενη ανάπτυξη για το 1999 περίπου 5%, στο πλαίσιο της οποίας πάνω από το 80% του ΑΕΠ προέρχεται από τον ιδιωτικό τομέα, οι εμπορικές συναλλαγές με την ΕΕ ανέρχονται σε ποσοστό 71,9% ως προς τις εξαγωγές και 63,9% ως προς τις εισαγωγές, με μείωση του ποσοστού ανεργίας σε ποσοστό ελαφρώς χαμηλότερο από 8% και με ποσοστό πληθωρισμού το οποίο από 20% το 1997 μειώθηκε σε κάτω από 10% έως το 1999,

Δ. εκτιμώντας ότι η Ουγγαρία στον προϋπολογισμό της για το 1999 προέβλεψε σημαντικούς πόρους για τη βελτίωση του τεχνικού εξοπλισμού σχετικά με τους ελέγχους στα σύνορα και πραγματοποιεί με τον τρόπο αυτό ένα σημαντικό βήμα προς την κατεύθυνση της Συμφωνίας του Σένγκεν,

Ε. γνωρίζοντας την πρόθεση της κυβέρνησης της Ουγγαρίας να μην μεταφέρει τις απαραίτητες διατάξεις στην περιβαλλοντική νομοθεσία πριν από τα τέλη του 2001 και πιθανότατα να ζητήσει μεταβατικές προθεσμίες λόγω δυσχερειών στη χρηματοδότηση περιβαλλοντικών επενδύσεων,

ΣΤ. εκτιμώντας ότι η αλλαγή της κυβέρνησης το Μάιο 1998 διεξήχθη ομαλότατα σύμφωνα με το πρότυπο μιας παραδοσιακής δημοκρατίας,

Ζ. έχοντας υπόψη τη θετική εξέλιξη των σχέσεων της Ουγγαρίας με τις γειτονικές χώρες, που διευκολύνθηκαν κυρίως από τη διάλυση της πρώην κυβέρνησης Meciar στη Σλοβακία, γεγονός που οδήγησε σε μία σειρά διμερών συμφωνιών, καθώς και από τη συμμετοχή του κόμματος της ουγγρικής μειονότητας στην κυβέρνηση της Ρουμανίας, στο οποίο ανατέθηκε το Υπουργείο Μειονοτήτων,

Η. εκτιμώντας ότι η Ουγγαρία αποτελεί μέλος του ΝΑΤΟ από τις 12 Μαρτίου 1999 και ότι στο πλαίσιο του δημοψηφίσματος της 16ης Δεκεμβρίου 1997 το 85% του ουγγρικού λαού ψήφισε υπέρ της προσχώρησης αυτής,

Θ. γνωρίζοντας την πρόθεση της κυβέρνησης της Ουγγαρίας να ολοκληρώσει τις διαπραγματεύσεις προσχώρησης έως το τέλος του 2001,

Ι. εκτιμώντας ότι οι συναντήσεις της Μεικτής Κοινοβουλευτικής Επιτροπής ΕΕ-Ουγγαρίας, καθώς και οι συστάσεις της προς το Συμβούλιο Σύνδεσης, μετά τη γνώμη που εξέδωσε η Επιτροπή το 1997, συνέβαλαν σε μεγάλο βαθμό στην αμοιβαία κατανόηση και εξακολουθούν να επηρεάζουν θετικά την προενταξιακή διαδικασία,

1. χαιρετίζει την πρόοδο που σημειώθηκε κατά τη διαδικασία «Screening» για την υιοθέτηση του κοινοτικού κεκτημένου και την έναρξη των διαπραγματεύσεων[semigr ]

2. .καλεί την Επιτροπή και την κυβέρνηση της Ουγγαρίας να αντιμετωπίσουν το με τη διαδικασία της οικονομικής και δημοσιονομικής αναδιάρθρωσης συνδεόμενο κοινωνικό κόστος με ενισχυμένα κοινωνικά και οικονομικά συνοδευτικά μέτρα, προκειμένου να καταστήσουν δυνατή μία κοινωνικά ισόρροπη οικονομική ανάπτυξη[semigr ]. υποστηρίζει την πρόταση της γερμανικής Προεδρίας για την επέκταση του πεδίου εφαρμογής του προγράμματος Phare ώστε να καλύπτει και τον κοινωνικό τομέα[semigr ]

3. χαιρετίζει την ουσιαστική βελτίωση των σχέσεων της Ουγγαρίας με τις γειτονικές χώρες, ιδιαίτερα τη Σλοβακία και τη Ρουμανία[semigr ] σημειώνει με ικανοποίηση ότι από τότε που η κυβέρνηση Meciar έχασε τις εκλογές στη Σλοβακία, έχουν συναφθεί δεσμευτικές συμφωνίες για την προστασία της ουγγρικής μειονότητας, ιδιαίτερα στον πολιτιστικό, εκπαιδευτικό και γλωσσικό τομέα[semigr ]

4. υποστηρίζει την άποψη ότι όσον αφορά το ζήτημα των Ρόμα η ουγγρική κυβέρνηση κατέβαλε από το 1997 σημαντικές προσπάθειες προκειμένου να βελτιωθεί η ποιότητα ζωής της μειονότητας αυτής στην Ουγγαρία και κατάρτισε επίσης ένα σχέδιο δράσης για την επίτευξη των στόχων αυτών, διαθέτοντας όμως ανεπαρκή χρηματοδοτικά μέσα[semigr ] επισημαίνει ότι με τις ανεξάρτητες εκλογές τον Οκτώβριο 1998 οι Ρόμα πέτυχαν αυτοδιοίκηση σε 775 χωριά και οικισμούς και ότι συστάθηκε διυπουργική επιτροπή για την αντιμετώπιση του προβλήματος των Ρόμα, στην οποία συμμετέχει ο Πρόεδρος της Κεντρικής Διοίκησης των Ρόμα και η οποία πρόκειται να προετοιμάσει συγκεκριμένα σχέδια για την ενσωμάτωσή τους στους πλέον διαφορετικούς τομείς[semigr ]

5. αναγνωρίζει τις προσπάθειες της Ουγγαρίας να εναρμονίσουν τη νομοθεσία τους σχετικά με το οργανωμένο έγκλημα με τις διατάξεις της ΕΕ και να εφαρμόσουν αυστηρότερα μέτρα για την καταπολέμηση της διαφθοράς και την προώθηση της εσωτερικής ασφάλειας[semigr ]

6. επικρίνει τον επί του παρόντος υφιστάμενο και μόνο με το σχέδιο συνδεόμενο προσανατολισμό του προγράμματος ISPA για τη χρηματοδότηση μεγάλων σχεδίων υποδομής και καλεί την Επιτροπή να αναδιαμορφώσει καταρχήν προς την κατεύθυνση του προγράμματος αυτό το διαρθρωτικό μέσο σύμφωνα με το πνεύμα μιας αποτελεσματικής περιφερειακής αντιστάθμισης[semigr ]

7. καλεί την Επιτροπή κατά το σχεδιασμό και τη διαχείριση των πόρων του PHARE και του ISPA να επιτρέπει τη συμμετοχή των περιφερειακών και τοπικών φορέων λήψης αποφάσεων καθώς και των κοινωνικών εταίρων και των ΜΚΟ και κατ´ αυτόν τον τρόπο να καθιστά δυνατή μία διαμεθοριακή συνεργασία μεταξύ των κρατών του PHARE[semigr ]

8. επισημαίνει στην Επιτροπή το γεγονός, ότι οι πόροι του PHARE - CBC τότε μόνο εξυπηρετούν καλύτερα τα πρότυπα ανάπτυξης εταιρικής σχέσης στις μεθοριακές προς την ΕΕ περιφέρειες εφόσον χρησιμοποιούνται σε συνδυασμό με το INTERREG[semigr ]

9. επισημαίνει ότι παραμένει το πρόβλημα της προστασίας του περιβάλλοντος, χαιρετίζει όμως το πρόγραμμα που υποβλήθηκε για τα επόμενα έξι χρόνια σχετικά με τη βελτίωση της ποιότητας της ατμόσφαιρας και των υδάτων και την εγκατάσταση χώρου εναπόθεσης αποβλήτων[semigr ]

10. επαναλαμβάνει το αίτημά του που περιλαμβάνεται στο ψήφιμά του της 15ης Ιανουαρίου 1999 σχετικά με τις νέες δυνατότητες που προσφέρονται στην ΕΕ για την εξαγωγή τεχνολογιών και υπηρεσιών στο πλαίσιο της εκμετάλλευσης ανανεώσιμων ενεργειών ((Μέρος ΙΙ, σημείο 3 των ΣΠ της ημερομηνίας αυτής)) σχετικά με την ενίσχυση της μεταφοράς περιβαλλοντικής τεχνολογίας στην Ουγγαρία και σε άλλες χώρες της Κεντρικής και Ανατολικής Ευρώπης και συνιστά στενότερη συνεργασία με τα διεθνή χρηματοπιστωτικά ιδρύματα με στόχο τη χρηματοδότηση περιβαλλοντικών επενδύσεων[semigr ]

11. τονίζει την ανάγκη, όπως συμβαίνει με όλες τις υποψήφιες προς ένταξη χώρες, να ενισχυθούν τα μέτρα για την καταπολέμηση της διαφθοράς[semigr ]

12. καλεί την Επιτροπή και την κυβέρνηση της Ουγγαρίας να λάβουν υπόψη τους τις κοινωνικές επιπτώσεις της βαθμιαίας απελευθέρωσης της εμπορευσιμότητας των ακινήτων και της δυνατότητας επιβολής βαρών σε αυτά και κατά το παράδειγμα υπαρχουσών εσωτερικών ρυθμίσεων της ΕΕ να διασφαλίσουν αξιώσεις ιδιοκτησίας καθώς και τη μη εμπορευσιμότητα προστατευομένων φυσικών περιοχών και την ελεύθερη πρόσβαση και μη ιδιωτικοποίηση περιοχών αναψυχής και διακοπών καθώς και λαμβανομένων υπόψη των δεδομένων άνισων περιουσιακών σχέσεων κατά τη κτήση κυριότητας ακινήτων και γης από αλλοδαπούς να καταστήσουν δυνατή τη θέσπιση μεταβατικών διατάξεων[semigr ]

13. χαιρετίζει το γεγονός ότι η Ουγγαρία συμμετέχει ήδη στην εφαρμογή της ΚΕΠΠΑ, υιοθετώντας κοινές δράσεις, κοινές θέσεις και δηλώσεις της ΕΕ, και υποστηρίζει ρητώς την πρόθεση της Ουγγαρίας να προσχωρήσει μετά το ΝΑΤΟ στη Δυτικοευρωπαϊκή Ένωση[semigr ]

14. επισημαίνει την ανάγκη να συνεχίσει η κυβέρνηση τον τακτικό διάλογο με την αντιπολίτευση και τους κοινωνικούς εταίρους για τη δημιουργία ενός ευνοϊκού πολιτικού κλίματος για την ενσωμάτωση της Ουγγαρίας στην ΕΕ[semigr ]

15. τάσσεται υπέρ της συμμετοχής ως παρατηρητών των εκπροσώπων των Κοινοβουλίων των υποψηφίων χωρών πέραν της μέχρι σήμερα ανταλλαγής πληροφοριών και σκέψεων στις διακοινοβουλευτικές επιτροπές στις συνεδριάσεις των επιτροπών του Ευρωπαϊκού Κοινοβουλίου κατά την επεξεργασία θεμάτων σχετικών με την προσχώρηση[semigr ]

16. επαναλαμβάνει την πεποίθησή του ότι κάθε υποψήφια προς ένταξη χώρα θα πρέπει να κριθεί σύμφωνα με τις επιδόσεις της και την πρόοδό της στις προενταξιακές διαπραγματεύσεις[semigr ]

17. .ζητεί από το Συμβούλιο και την Επιτροπή, σε συνεργασία με την ουγγρική κυβέρνηση, μετά την ολοκλήρωση της διαδικασίας Screening και την υποβολή όλων των διαπραγματευτικών θέσεων καθώς και της δεύτερης έκθεσης προόδου που θα δημοσιευθεί το φθινόπωρο 1999, να καταρτίσει συγκεκριμένο χρονοδιάγραμμα για τις διαπραγματεύσεις προσχώρησης και την πιθανή ολοκλήρωσή τους[semigr ].

18. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το Ευρωπαϊκό Συμβούλιο, τα κοινοβούλια των κρατών μελών και την Κυβέρνηση και το Κοινοβούλιο της Ουγγαρίας.